stanford-oval/wikipedia huggingface dataset:
בריאן וייס
שחזור גלגול הנשמות

ב-1988 פרסם את ספרו "Many Masters, Many Lives", שתורגם לעברית בשם: "שורשים ושיעורים בזמן". הספר פורס את רעיונותיו של וייס בדבר שחזור גלגולים, באמצעות תיאור טיפול בחרדותיה של מטופלת צעירה, קתרין, אשר במהלך טיפול היפנוטי תיארה מציאות של גלגולים קודמים שחוותה. במהלך התיאורים הללו הבין וייס כי קיים קשר בין התיאורים שהיא מתארת למחלות והסימפטומים שיש לה מגיל ילדות, ובעזרת מידע זה נרפאה כליל מאותם סימפטומים. עד לטיפול בקתרין היה וייס אתאיסט, לא האמין ולא עסק כלל בשחזור גלגולים.
וייס מתאר כי במהלך הטיפול סיפרה לו קתרין, באמצעות מה שכינתה "מדריך רוחני", פרטים אודות בנו שנפטר בגיל שבועות ספורים מסיבוך בלב, והגורמים לפטירתו, וכן על אביו המנוח, כולל שמו היהודי והעובדה שבתו קרויה על שמו - פרטי מידע שלטענת וייס לא היו מתועדים בשום מקום ושאף חבריהם הקרובים לא ידעו עליהם.
לאחר מכן החל וייס להתמקצע בתרפיית שחזור גלגולים בעזרת היפנוזה. בספריו המאוחרים יותר, "ריפוי בנבכי הזמן" ו"רק האהבה היא ממשית" (שהפך לרב מכר בארצות הברית ותורגם לעברית), מרחיב וייס את רעיונותיו לגבי שחזור גלגולים. על פי גישה זו, הטיפול הנפשי והפיזי במטופל תלוי בחוויותיו בחייו הקודמים, ולא רק בחייו הנוכחים. וייס טוען כי מאז 1980 טיפל בכ-4,000 מטופלים באמצעות שיטה זו, שקנתה לה אוהדים והמשיכה להתפתח עם השנים.
וייס התארח בתוכניות טלוויזיה ורדיו שונות בארצות הברית, כגון תוכניותיהם של לארי קינג ואופרה וינפרי, שבהן הוא מתאר את רעיונותיו.
ראו גם

שחזור גלגולים
אשמה! (סרט)

| --- | --- |

 מבוסס על:  "אשמה!" מאת טסוטומו ניהיי
 בימוי:  הירויוקי נישימורה
 הופק בידי:  שוזו שיוטה
 תסריט:  סאדיאוקי מוראי
 מדבבים:  ראו כאן
 מוזיקה:  יוגו כאנו
 צילום:  Mitsunori Kataama 
 מדינה:  יפן יפן
 חברת הפקה:  Polygon Pictures
 חברה מפיצה:  נטפליקס
 שיטת הפצה:  וידאו על פי דרישה, direct-to-video 
 הקרנת בכורה:  20 במאי 2017
 משך הקרנה:  כ-106 דקות
 שפת הסרט:  יפנית
 סוגה:  אנימה, הנפשה ממוחשבת, פעולה, מדע בדיוני
 blame.jp
 דף הסרט ב־IMDb
 
אשמה! (באנגלית: !BLAME) הוא סרט אנימה יפני בהנפשה ממוחשבת, מסוגת פעולה ומדע בדיוני, אשר מבוסס על מאנגה בעלת אותו שם שנכתבה ואוריה על ידי טסוטומו ניהיי. הסרט בוים על ידי הירויוקי נישימורה, והופץ בנטפליקס ב-20 במאי 2017.
תקציר העלילה

בעתיד הטכנולוגי הרחוק, הציוויליזציה הגיעה לצורתה האולטימטיבית המושלמת. "זיהום" בעבר גרם למערכות האוטומטיות לצאת מכלל שליטה, וכתוצאה מכך מבנה רב-ממדי של העיר משכפל את עצמו לכל הכיוונים. האנושות איבדה את הגישה לבקרות העיר, והיא נרדפת על ידי מערכת הביטחון הידועה בשם "המשמר". בפינה זעירה של העיר, מובלעת קטנה הידועה בשם "דייגים אלקטרוניים" עומדת בפני הכחדה, לכודה בין האיום של המשמר לבין אספקת המזון ההולכת ופוחתת. נערה בשם זורו יוצאת למסע כדי למצוא מזון לכפר שלה, רק כדי שמגדל תצפית יחוש אותה ויזמין יחידת מגן כדי לחסל את האיום. חבריה מתים וכל נתיבי הבריחה חסומים, הדבר היחידי שיכול להציל אותה עכשיו הוא הגעתו הפתאומית של קילי הנווד, בחיפושו אחר גן הטרמינל, המפתח להחזרת הסדר לעולם.
מדבבים

| דמות | מדבב/ת ביפנית | מדבב/ת באנגלית |
| --- | --- | --- |
| קילי | טאקאהירו סאקאראי | קייל מקארלי |
| סיבו | קאנה האנאזאווה | כריסטינה וי |
| זורו | סורה אממיה | כריסטין מרי קאבאנוס |
| סטזו | ממורו מיאנו | קית 'סילברשטיין |
| טהא | איה סוזאקי | צ'רמי לי |
הפקה והפצה

בנובמבר 2015 נודע שהמאנגה "אשמה!" תעובד לסרט. הסרט בוים על ידי הירויוקי נישימורה ונכתב על ידי סאדיאוקי מוראי, על פי עלילת המאנגה שנכתבה ואוריה על ידי טסוטומו ניהיי, אשר לקח חלק בעיצוביו. הנפשת הסרט נעשתה על ידי Polygon Pictures.
ב-20 במאי 2017 הסרט עלה לנטפליקס, וב-27 במרץ 2018 הסרט הופץ בבלו-ריי ו-DVD.
בעלי כרית

| בעלי כרית |
| --- | --- |
 גואנקו (Lama guanicoe)
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: בעלי כרית
משפחות
 גמליים ועוד משפות נכחדות.
שם מדעי
 Tylopoda ‏יליגר, 1811

שחזור של מריכוידון
בעלי כרית (שם מדעי: Tylopoda) היא תת-סדרה קדומה בסדרת מכפילי פרסה שנכחדה כמעט לגמרי, למעט משפחת הגמליים החיים בדרום אמריקה ובמדבריות אסיה וצפון אפריקה והופצו גם לאוסטרליה, כשבעבר היו מינים גם בצפון אמריקה ואירופה.
לבני תת-סדרה זו פרסות מעובות ודמויות אצבע במקום רקמה קשה ומחודדת. למרות שעל פי המיון המדעי, הם נכללים בסדרת מכפילי הפרסה, אין פרסתם נחשבת כפרסה כלל לפי המקרא, כמו גם בבחינה אנטומית, דבר שניתן לזהותו בקלות, וכדברי רד"צ הופמן בעניין הגמל:
[...] וי"ד מיכאליס העיר: "משה דרש שהחיה תהיה לה פרסה שסועה לשתים לא רק למעלה, אלא גם שהשסע יגיע בכל הרגל עד למטה ושהיא תדרוס על הקרקע ממש ברגל שסועה לגמרי עד למטה, בלי שיישאר עוד גוש מחובר מתחת לשסע. רגל הגמל סדוקה למעלה עד עצם הרגל, היינו לשתי פרסות. סדק זה נמשך, אמנם, גם למטה אבל לא לאורך כל הרגל אלא מלפניה בלבד, ואילו מאחוריה אין הרגל סדוקה, וחוץ מזה יש שם עוד גוש מחובר שהגמל דורס בו בשעת ההליכה". מכאן אומר הֵיסט: "רגלי הגמל סדורות במקצת ואין להן פרסות ממש". [...] לפי זה משמעות "ופרסה איננו מפריס" היא: אין לו פרסות מפני שהפרסה איננה פרסה ממש.
לבעלי הכרית 3 מדורים בקיבתם ולא 4 כמו אצל שאר מעלי הגירה, עם זאת הם כולם צמחוניים ולא אוכלי כל כמו דמויי החזיר שהם אכן מכפילי פרסה, אך אינם מעלים גירה כלל. ההבחנות הקשורות לבעל חיים שמפריס פרסה ומעלה גירה לפי המקרא והפרשנות מקורן בטעמים של כשרות על פי היהדות.
מיון

תת-סדרה בעלי כרית (Tylopoda)
סוג Gobiohyus – נכחד
משפחה Homacodontidae – נכחדה
על-משפחה Anoplotherioidea – נכחדה
משפחה Anoplotheriidae – בה האנופלותריום
משפחה Cainotheriidae
משפחה Dacrytheriidae
על-משפחה Cameloidea
משפחה Oromerycidae – נכחדה
גמליים (Camelidae) – המשפחה היחידה שחיה כיום
על-משפחה מריקואידודונטידה (Merycoidodontoidea) – נכחדה
משפחה Agriochoeridae
משפחה Merycoidodontidae
מיון > משפחות נוספות שממוקמות בתת-הסדרה

Antiacodontidae
Choeropotamidae
Diacodexeidae
Dichobunidae
Helohyidae
Leptochoeridae
Xiphodontidae
המשפחות הנכחדות Cebochoeridae ופרוטוצרטיים בעבר נחשבו לשייכים לתת-סדרה זו אך בהמשך הועברו לקבוצה מעלי גירה
בעלי סנפירים בשרניים

| בעלי סנפירים בשרניים |
| --- | --- |

מיון מדעי
ממלכה:: בעלי חיים
מערכה:: מיתרניים
תת־מערכה:: בעלי גולגולת
קבוצה:: בעלי חוליות
על־מחלקה:: חולייתנים לסתניים
מחלקה:: בעלי סנפירים בשרניים
שם מדעי
 Sarcopterygii ‏רומר, 1955
דג ריאות אוסטרלי
אבולוציה של המעבר מדגים לבעלי רגליים
בעלי סנפירים בשרניים (שם מדעי: Sarcopterygii) היא מחלקה של חולייתנים מהקבוצה בעלי עצם וקרובים למקריני הסנפיר.
אלו דגים בעלי סנפירים גדולים ולחלקם יש ריאות והם מותאמים יחסית לחיים במים דלים בחמצן. דגים אלה הם אבותיהם של קבוצת בעלי ארבע רגליים (Tetrapoda), המכילה את החולייתנים היבשתיים המודרניים - דו חיים, עופות, יונקים וזוחלים. למרות שהם נראים קרובים ל"דגים" אחרים, הם קרובים יותר ליונקים ולבני אדם יותר מאשר לרוב סוגי הדגים.
מרבית בני הקבוצה שגשגו בתקופת הדבון והקרבון ברחבי העולם. חלק מהמינים כמו הריזודוס עלו על אורך 9 מטר. כיום רוב המינים נכחדו וישנן רק 2 קבוצות ששרדו: בני סדרת הצלקנתאים ודגי הריאות המחולקים לשתי סדרות: דגי ריאות אוסטרליים ובעלי שתי ריאות. שתי קבוצות אלה נחשבות דוגמה ל"מאובן חי" - אורגנזמים שכמעט ולא השתנו במהלך מאות מיליוני שנות אבולוציה. במקרה של צלקנתאים - קודם היו ידועים מאובנים של מינים אלה, ורק עשרות שנים לאחר מכן נמצאו גם פרטים חיים.
מיון מדעי של בעלי סנפירים בשרניים

סוג ללא מקור גוייו (Guiyu)
סדרה Onychodontiformes – נכחדה. בה היה האוניקודוס
קבוצה אקטיניסטים (Actinistia)
תת-מחלקה דמויי צלקנתאים (Coelacanthimorpha)
סדרה צלקנתאים (Coelacanthiformes)
משפחה לטימריים (Coelacanthidae) בתוכה סוג אחד – לטימריה (Latimeria)
קבוצה ריפידיסטים (Rhipidistia)
סדרה Porolepiformes – נכחדה. בה ההולופטיכיוס
תת-מחלקה דגי ריאות (Dipnoi)
על-סדרה בעלי ריאה (Ceratodontimorpha)
סדרה בעלי ריאה אחת (Ceratodontiformes)
משפחה ריאתיים אוסטרליים (Ceratodontidae)
סדרה בעלי שתי ריאות (Lepidosireniformes)
משפחה דגי ריאות דרום אמריקנים (Lepidosirenidae)
משפחה דגי ריאות אפריקניים (Protopteridae)
על-סדרה Tetrapodomorpha – ממנה התפתחו בעלי ארבע רגליים
מספר חוקרים משייכים למחלקה גם את הסוג הקדום פסרולפיס, אף שלא ברור אם הוא שייך לקבוצה קדומה יותר.
ראו גם

טיקטאליק – על פי פליאונטולוגים מסווג כחוליה האבולוציונית המקשרת בין דגים לבין בעלי ארבע הרגליים.
בצקת לימפטית

| --- | --- |

בצקת לימפטית ברגליים
 תחום:  גנטיקה רפואית 
 קישורים ומאגרי מידע
 eMedicine:  1087313 
 MeSH:  D008209
 סיווגים
 ICD-10:  I89.0, I97.2, Q82.0 
 ICD-11:  BD93 
 
בצקת לימפטית (באנגלית: Lymphedema) היא מצב רפואי המתאפיין בנפיחות מקומית הנגרמת על ידי מערכת לימפה פגועה.
הביטוי השכיח ביותר של בצקת לימפטית הוא נפיחות ברקמות רכות ובצקת, ובהמשך גם שינויים בעור, וכן סיכון מוגבר לזיהום בעור. לבצקת לימפטית אמנם אין תרופה, אך טיפול עשוי לשפר את התוצאות. הטיפול הרפואי כולל בדרך כלל טיפול דחיסה, טיפול עור מטיב, פעילות גופנית וניקוז לימפטי ידני.
מנגנון

מערכת הלימפה מתפקדת כחלק קריטי ממערכת החיסון של הגוף ומחזירה נוזל חוץ-תאי לזרם הדם. כאשר נפח נוזל הלימפה עולה על יכולתה של מערכת הלימפה לנקזו, כמות חריגה של נוזל עשיר בחלבונים מצטבר ברקמות. ללא טיפול, נוזל עומד ועשיר בחלבונים זה גורם לתעלות הרקמה לגדול בגודלן ובמספרן, מה שמפחית את זמינות החמצן לאזור כולו. תופעה זו מפריעה לריפוי פצעים ומספקת מצע עשיר לצמיחת חיידקים שעלולים לגרום לזיהומים, צלוליטיס, לימפנגיטיס, לימפדניטיס ובמקרים חמורים לכיבי עור. חיוני מאוד עבור חולי בצקת לימפטית להיות מודעים לתסמיני הזיהום ולפנות לטיפול רפואי מיידי, שכן זיהומים חוזרים או צלוליטיס, בנוסף לסכנה הטבועה בהם, פוגעים עוד יותר במערכת הלימפה.
לימפאדמה היא לרוב סיבוך של טיפול בסרטן או זיהומים טפיליים, אך ניתן לראות זאת גם במספר הפרעות גנטיות. במקרים נדירים, בצקת לימפטית עלולה להוביל לסוג סרטן הנקרא לימפאנגיוסרקומה, אם כי לא מובן עדיין המנגנון המוביל לסרטן זה. לימפאנגיוסרקומה מופיעה לרוב במקרים של בצקת לימפטית ארוכת שנים. ההערכה היא כי שכיחות הלימפאנגיוסרקומה עומדת על 0.45% מהמטופלים שעברו מסטקטומיה לפני 5 שנים.
תסמינים ואבחון

הביטוי השכיח ביותר של בצקת לימפטית הוא נפיחות ברקמות רכות ובצקת. עם התקדמות הבצקת הלימפטית ניתן לראות את החמרת הבצקת ושינויים בעור הכוללים שינוי צבע, היפרפלזיה, היפרקרטוזיס, פפילומטוזיס, עיבוי עור וכיבים. בנוסף, קיים סיכון מוגבר לזיהום בעור, המכונה צלוליטיס. בצקת לימפטית יכולה להופיע הן בגפיים העליונות והן בגפיים התחתונות, ובמקרים מסוימים גם בראש ובצוואר.
אבחון מבוסס בדרך כלל על סימנים ותסמינים, כאשר בדיקות משמשות לשלילת גורמים פוטנציאליים אחרים. הערכת הגפיים מתחילה בבדיקה חזותית. צבע, נוכחות שיער, ורידים גלויים, פצעים או כיבים. שיטות הדמיה משמשות לרוב רק כאשר שוקלים לבצע ניתוח כחלק מהטיפול הרפואי, אם כי, אבחון ודרוג מדויקים עשויים לעזור בניהול המחלה.
טיפול

לבצקת לימפטית אמנם אין תרופה, אך טיפול עשוי לשפר את התוצאות. הטיפול הרפואי כולל בדרך כלל טיפול דחיסה, טיפול עור מטיב, פעילות גופנית וניקוז לימפטי ידני. תרופות משתנות אינן בשימוש, ובדרך כלל מבצעים ניתוחים רק במידה וטיפולים אחרים כשלו.
קיימות מספר שיטות כירורגיות לטפל בבצקת לימפטית, אך רובן הוכחו בשנים האחרונות כלא יעילות. שאיבת שומן עשויה לסייע בשיפור הבצקת הכרונית אם קיימת, במהלכה מסירים שומן וחלבון. הליך זה נעשה בשילוב עם טיפול דחיסה ממושך.
הערות שוליים

↑  בַּצֶּקֶת לִימְפָטִית במילון רפואה (תשנ"ט), באתר האקדמיה ללשון העברית
1 2 3  Grada AA, Phillips TJ (בדצמבר 2017). "Lymphedema: Diagnostic workup and management". Journal of the American Academy of Dermatology. 77 (6): 995–1006. doi:10.1016/j.jaad.2017.03.021. PMID 29132859. {{cite journal}}:  (עזרה)תחזוקה - ציטוט: שימוש בפרמטר authors (link)
↑  Grada AA, Phillips TJ (בדצמבר 2017). "Lymphedema: Pathophysiology and clinical manifestations". Journal of the American Academy of Dermatology. 77 (6): 1009–1020. doi:10.1016/j.jaad.2017.03.022. PMID 29132848. {{cite journal}}:  (עזרה)תחזוקה - ציטוט: שימוש בפרמטר authors (link)
↑  Martin MB, Kon ND, Kawamoto EH, Myers RT, Sterchi JM (באוקטובר 1984). "Postmastectomy angiosarcoma". The American Surgeon. 50 (10): 541–5. PMID 6541442. {{cite journal}}:  (עזרה)תחזוקה - ציטוט: שימוש בפרמטר authors (link)
↑  Chopra S, Ors F, Bergin D (בדצמבר 2007). "MRI of angiosarcoma associated with chronic lymphoedema: Stewart Treves syndrome". The British Journal of Radiology. 80 (960): e310-3. doi:10.1259/bjr/19441948. PMID 18065640. {{cite journal}}:  (עזרה)תחזוקה - ציטוט: שימוש בפרמטר authors (link)
1 2  Jarvis, C. (2004). Physical Examination and Health Assessment (5th ed.). Saunders Elsevier. pp. 530–553. ISBN 978-1-4160-5188-6.
↑  Granzow JW, Soderberg JM, Kaji AH, Dauphine C (באפריל 2014). "Review of current surgical treatments for lymphedema". Annals of Surgical Oncology. 21 (4): 1195–201. doi:10.1245/s10434-014-3518-8. PMID 24558061. {{cite journal}}:  (עזרה)תחזוקה - ציטוט: שימוש בפרמטר authors (link)
| --- | --- |
בקרת זהויות :  NLI: 987007541171505171  BnF: cb12336933g (data)  LCCN: sh85079142  LNB: 000317413  NKC: ph278460 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
בעלי שריון

| בעלי שריון |
| --- | --- |

תקופה
סוף הסילור – סוף הדבון 430–360 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
קבוצה:: חולייתנים לסתניים
מחלקה:: בעלי שריון
סדרות
 Antiarchi  Arthrodira  Brindabellaspida  Petalichthyida  Phyllolepida  Ptyctodontida  Rhenanida  Acanthothoraci  Pseudopetalichthyida  Stensioellida
שם מדעי
 Placodermi ‏מקקוי, 1848
בעלי שריון (שם מדעי: Placodermi) היא מחלקה נכחדת של דגים קדומים מתקופת הפלאוזואיקון, בתקופת הסילור עד סוף הדבון. בעלי השריון נכחדו הרבה לפני ראשון הדינוזאורים או הזוחלים הימיים למיניהם.
מאפיינים

בעלי השריון היו שונים מכל דג אחר. הם לא היו דגי סחוס (כמו הכרישים) או דגי גרם. ראשם ופלג גופם העליון היה מכוסה שריון עבה, בייחוד באזור הלסתות החזקות והנוקשות והם היו טורפים קטלניים, הגדולים ביותר באוקיינוס של תקופת הפלאוזואיקון. הבולט מביניהם היה הדנקליאוסטיוס, בעל נשיכה חזקה, כ-1,100 ק"ג-כוח (11 קילוניוטון).
הדג הגדול ביותר בקבוצה היה הטיטאניקטיס, שהגיע לאורך 7–8 מטר וניזון בעיקר מפלנקטון.
סדרות

Antiarchi – כללה בתוכה את משפחת הדנקליאוסטיוסיים ואת הפריונאנולפיס
Arthrodira
Brindabellaspida
Petalichthyida
Phyllolepida
Ptyctodontida
Rhenanida
Acanthothoraci
Pseudopetalichthyida – מצוי במחלוקת על מיונו
Stensioellida – מצוי במחלוקת על מיונו
גלריה

אחד המינים הגדולים בקבוצה הטיטאניקטיס
Coccosteus
בית הסעודות

בית הסעודות
בית הסעודות (באנגלית: The Banqueting House) הוא השריד היחיד של ארמון וייטהול, שהיה קיים בלונדון, שנותר בימינו. בית הסעודות מצוי בקצה הצפוני של רחוב וייטהול, בסמוך לכיכר טרפלגר, ברובע וסטמינסטר של לונדון.
היסטוריה

מבנה זה הוא הגדול והמפואר מבין בתי הסעודות שהיו נפוצים באנגליה בתקופת טיודור. המבנה היווה חלק מארמון וייטהול והוא השריד היחיד שנותר מהארמון. המבנה תוכנן על ידי האדריכל איניגו ג'ונס בשנת 1619. בנייתו הושלמה בשנת 1622 בסיועו של האדריכל ג'ון וב.
בשנת 1649 נערכה בחזית המבנה הוצאתו להורג של מלך אנגליה צ'ארלס הראשון.
המבנה הוא מבנה דו-קומתי, וסביב גגו מצוי מעקה מעוטר. אולם הסעודות במרכז המבנה עוטר על ידי הצייר פטר פאול רובנס לבקשתו של המלך צ'ארלס הראשון בשנת 1635.
המבנה בנוי בסגנון הרנסאנס האיטלקי, שהיה נדיר ביותר באנגליה בתקופה היעקובינית. חזית המבנה מעוטרת בעמודים בסגנון איוני בקומה הראשונה, ובסגנון קורינתי בקומה השנייה.
אולם בית הסעודות נועד היה להיות חלק מארמון חדש שאמור היה להיבנות במתחם של ארמון וייטהול, אולם בשל מלחמת האזרחים באנגליה ובשל שריפת ארמון וייטהול, היה המבנה היחיד שנבנה כחלק מהארמון החדש. מיקומו המבודד מיתר מבני הארמון מנע את שריפתו בעת שיתר הארמון עלה באש.
גלריית תמונות

פנים המבנה:
אולם הסעודות
התקרה המעוטרת
אקס-מן: אוטופיה

| --- | --- |

עטיפת החוברת Dark Avengers\Uncanny X-Men: Utopia #1 מאוגוסט 2009, אמנות מאת מארק סילבסטרי, ג'ו וימס, פרנק דרמטה, סימון ביאנצ'י וג'יי לי.
 מידע קומיקס
 יוצר:  מאט פרקשן, ג'יימס אסמוס, מייק קארי, פול קורנל
 סוגה:  קומיקס
 תקופת פרסום מקורית:  יוני 2009 – ספטמבר 2009 (כ־93 ימים)
 סינדיקציה:  מארוול קומיקס
 מסת"ב:  מסת"ב 0-7851-4234-7
 ארץ מקור:  ארצות הברית 
 שפת המקור:  אנגלית 
 מוציא לאור:  מארוול קומיקס 
 מספר החוברות:  12
 
אוטופיה (באנגלית: Utopia) הוא אירוע קרוסאובר ביקום מארוול שפורסם בחוברות הקומיקס אקס-מן והאוונג'רס האפלים על ידי חברת מארוול קומיקס בין יוני לספטמבר 2009 למשך 12 חוברות. את הסיפור כתבו מאט פרקשן, ג'יימס אסמוס, מייק קארי ופול קורנל, באיורם של אמנים כמארק סילבסטרי, טרי דודסון, מייק דאודטו ג'וניור ולוק רוס.
לאחר שמהומות של מוטאנטים וקבוצות של שונאי מוטאנטים מתרחשות בסן פרנסיסקו, נורמן אוסבורן מנסה לאכוף את החוק והסדר על ידי הקמת אקס-מן האפלים שלו, שישרתו באותה דרך כמו האוונג'רס האפלים. עד מהרה, שתי קבוצות נבלי-העל מתעמתות עם קבוצת אקס-מן.
רקע

לאחר מאורעות "תסביך משיח", סייקלופס הורה לוולברין להקים קבוצת אקס פורס חדשה כדי שתשמש כיחידת מבצעים מיוחדים חשאית, דבר אותו שהוא שומר בסוד מהאחרים, בייחוד משותפתו לחיים אמה פרוסט. כמו כן, בפגישה הראשונה של הקאבאל החשאי, נורמן אוסבורן הבטיח לאמה פרוסט לעזוב את קהילת המוטאנטים במנוחה, בתנאי שהיא תשמור עליהם תחת שליטתה. פרוסט שמרה על השתתפותה בקאבאל מסייקלופס, וסודות אלו כמעט וגרמו לקרע בין השניים. לבסוף, השניים אמרו את האמת אחד לשנייה, והבטיחו לא לשמור ביניהם סודות.
מאורע נוסף שהתרחש היה בתחילתו של "תסביך משיח", והוא קרב שהתרחש בין קבוצת המשוטטים לקבוצת המטהרים בעיר הולדתה של התינוקת המוטאנטית הראשונה לאחר אירועי "בית אם", שבו מיליונים מקהילת המוטאנטים הופשטו מכוחותיהם. לאחר מכן, סיימון טראסק - אחיו של שונא המוטאנטים בוליבר טראסק, יוצר זקיפי הסנטינל - קרא לאכיפתם של חוקים האוסרים את רבייתם של המוטאנטים. השפעתו של טראסק הובילה לתמיכה רחבה ברחבי ארצות הברית, ולהמשך התסיסה בקרב קהילת המוטאנטים.
עלילה > פרק ראשון

המתח בשיאו כאשר קבוצת שונאי המוטאנטים של טראסק, "אנושות עכשיו", צועדת בתוך סן פרנסיסקו. בדרכם לעירייה, הם נעצרים בידי חברי האקס-מן, ומתחילות לפרוץ מהומות. בסופו של דבר, המשטרה מתערבת, והאנק מק'קוי נלקח למעצר. בשעה שהאקס-מן מנסים לדכא את המהומות בכל רחבי סן פרנסיסקו, נורמן אוסבורן מופיע ומארגן מסיבת עיתונאים. הוא קורא להפסקת המהומות, ופרופסור צ'ארלס אקסבייר ניצב לצידו ותומך בו. השניים מבקשים מסייקלופס להסגיר את עצמו ולסגת מתפקידו, אך הוא מסרב. אוסבורן משחרר את האוונג'רס האפלים בעיר, שצדים אחר האקס-מן. בכלא, האנק מתחיל לשמוע קולות בראשו, ומתגלה כי אקסבייר האמיתי נמצא כמה תאים לידו, כשהוא פצוע ומדמם. הוא טוען כי אוסבורן עשה לו משהו שעצר את כוחותיו.
עלילה > פרק ראשון > אקס-מן: ירושה

בחוברות X-Men Legacy, רוג, גמביט ודיינג'ר מחליטים להגיע לסן פרנסיסקו ולחבור לשאר האקס-מן. בדרכם הם פוגשים בפיקסי, שמשגרת אותם היישר לזירת ההתרחשות, המצויה בכאוס מוחלט עקב מהומות אותן ארגנו התנועות האנטי-מוטאנטיות ואלו שבעד המוטאנטים. סייקלופס שולח את שלושתם למצוא סטודנטים שנעלמו ולהחזירם הביתה. במהלך משימתם, רוג מתעמתת עם מונסטון, נבלת-על החברה באוונג'רס האפלים ומתחזה לגברת מארוול. היא מוצאת שהיא איננה יכולה לגעת ביריבתה, ולכן משתמשת בתכסיס כדי להימלט מהמקום.
היא מצטרפת לדיינג'ר ולגמביט, שנפצע בידי ארס. ארס בז לה כיוון שלדעתו היא לא יריבה שקולה אליו. היא תופסת אותו ובשל כוחה המוטאנטי סופגת את כוחו. ארס ממשיך להתגאות בכוחותיו וכי אי אפשר לספוג אותם, אך היא מחלישה אותו מספיק כדי שגמביט יגרום לו דימום רציני. לאחר שספגה את כוחותיו, רוג מביסה בקלות את חיילי-העל מארגון H.A.M.M.E.R של אוסבורן, וגונבת טנק. היא מאתרת לבסוף סטודנטית שיש לה בעיות שליטה בכוחותיה, ומרגיעה אותה. בהמשך, הם מביסים את גברת מארוול.
עלילה > פרק שני

אוסבורן מקים את קבוצת אקס-מן האפלים באופן רשמי, ושם את אמה פרוסט כמנהיגתם. לבקשתה של פרוסט, נאמור מצטרף לקבוצה. פרוסט מאשרת את העובדה שאוסבורן השתמש במשנה צורה שהתחזה לאקסבייר. זה האחרון מאשר שמיסטיק בעלת הכוחות לשינוי צורה עובדת בשבילו. פרוסט מציגה את הקבוצה החדשה בפומבי, והקבוצה אוכפת עוצר על העיר. הליון מוביל קבוצה שעוזרת לבטל את העוצר, והאקס-מן האפלים תוקפים אותם בתגובה. סייקלופס ושאר האקס-מן מתבוננים בשידור הטלוויזיוני המשדר את האירועים ומתלבטים בדרך שבה עליהם לנקוט. בינתיים, דארק ביסט מכין מכונה לניסוי על מוטאנטים באי אלקטרז, ומתחיל לערוך ניסויים בחיה.
עלילה > פרק שלישי

מכשיר האומגה שבו דארק ביסט משתמש על האנק מק'קוי מחליש אותו לאט לאט, וגורם לו לייסורים רבים. בתא לידו, אקסבייר מנסה לנחם אותו ולהעניק לו מעט תקווה. בינתיים, אוסבורן אינו מרוצה עם תוצאות המכונה ורוצה שדארק ביסט יוודא שהמכונה תפשיט מוטאנטים מכוחותיהם ולא תהרוג אותם. במקום אחר, אמה פרוסט וקבוצת האקס-מן האפלים ממשיכים לדכא את המהומות בסן פרנסיסקו ולוכדים את קבוצתו של הליון. במהלך המאורעות, דאקן - חבר האקס-מן האפלים שמתחזה לוולברין - כמעט והורג את אוולאנש, אך פרוסט עוצרת אותו בזמן ונוזפת בו שאין כל צורך בשימוש בכוח. בזמן ההתרחשויות, סייקלופס נפגש בחשאי עם אוסבורן ודורש ממנו להוציא את כוחותיו מהעיר. אוסבורן זועם מהדרישה הזו ומאיים להרוג את סייקלופס. האקס-מן האפלים חוזרים לבסיסם, ופרוסט - שעדיין מודאגת ממעשיו של דאקן - דורשת מאוסבורן ודארק ביסט שיערכו לה סיור במתקן כדי לוודא שמטפלים כראוי במוטאנטים השבויים. במהלך הסיור, אקסבייר מתקשר עמה באופן טלפתי ללא ידיעתם של אוסבורן ודארק ביסט. היא מנסה לאתר את מיקומו, אך תא הכלא שבו הוא מוחזק מחובר להולוגרמה שיוצרת אשליה של תא אחסון ריק. באמצעות הקישור הטלפתי ביניהם, היא אומרת לו לא לדאוג והיא תטפל בעניינים. בינתיים, האוונג'רס האפלים והאקס-מן האפלים מתחילים להתעמת ביניהם. בחזרה בסן פרנסיסקו, סיימון טראסק אוסף זקיפי סנטינל אנושיים המוכנים להשמיד את כל המוטאנטים, טובים ורעים כאחד.
עלילה > פרק רביעי

סייקלופס מציב לחברי האקס-מן שלו משימות שונות, כולל להשגיח על קבוצתה של פרוסט, שנקראה לטפל בזקיפי הסנטינל האנושיים שתוקפים את סן פרנסיסקו. פרוסט מגלה שטראסק הדביק את אנשיו בנגיף שהרג אותם, והם כבר לא אנושיים. אוסבורן שולח את פרוסט להתעמת מול טראסק בבית החולים סנט פרנסיס. מג'יק נפגשת עם קבוצת אקס פורס כדי לחלץ את המוטאנטים הכלואים, בעוד חברי מועדון אקס - הכוללים את פסיילוק, ד"ר קביטה ראו, מדיסון ג'פריס ודוקטור נמסיס - נמצאים על קו החוף ומפעילים מחדש ספינה.
עלילה > פרק חמישי

דניאל מונסטאר עורכת מסע ללאס וגאס בניסיון לערוך עסקה להחזרת כוחות הולקיריה שלה מהימים בהם הייתה חברה בקבוצת המוטאנטים החדשים. קבוצתה של פרוסט מנטרלת את כל זקיפי הסנטינל האנושיים ועוצרת את טראסק. כעבור מספר שבועות, האקס-מן האפלים ממשיכים לעצור פשעים. חברי הקבוצה מבחינים במעשי מכונת האומגה, ומסווה ופגיון שוקלים מחדש את מקומם בקבוצה. בינתיים, מדיסון ג'פריס ופסיילוק מסיימים את ההתקנה האחרונה על סיפון הספינה. בחזרה באלקטרז, האנק מק'קוי מרוקן מכל כוחותיו, ונראה חלש יותר מתמיד. דארק ביסט מחפש אחר נושאי מחקר נוספים, אך מגלה שמג'יק ואקס פורס שיגרו אותם משם. קבוצת אקס פורס מתעמתת מול נשק אומגה ודארק ביסט. סייקלופס מורה לנייטקרולר ופיקסי לאסוף את כל כוחותיהם בכנסייה, ומג'יק ופיקסי משגרות אותם למקום בטוח. אקס-מן האפלים מתקיפים את אקס-פורס, ופרוסט ונאמור חושפים כי הם עדיין עומדים לצד הטובים כאשר הם מוציאים את דאקן ואת מימיק מכלל פעולה. מסווה ופגיון נמלטים עמם לאחר שמג'יק מפנה את כל האסירים. האקס-מן האפלים אשר נותרו נסוגים. ה"ספינה" שמועדון אקס הפעילה עולה מעל פני המים, ומתברר כי זהו אי שהוקם על אסטרואיד M. מספר מוטאנטים מתאספים בעוד סייקלופס מכריז רשמית כי האי נמצא מחוץ לתחום שיפוטו של אוסבורן וארגון H.A.M.M.E.R שלו. נוסף על כך, הוא מצהיר על עמדתם של האקס-מן נגד אוסבורן. אוסבורן אוסף אליו את האוונג'רס האפלים ואת האקס-מן האפלים שנותרו, ופוקד עליהם להביא את ראשו של נאמור ואת ליבה של פרוסט, ושסייקלופס יחזה בהם עושים זאת.
עלילה > פרק שישי

בראייה לאחור באמצעות פלשבק, האנק אומר לסקוט ואמה כי הוא עוזב ביחד עם מועדון אקס לזמן ממושך, אך כשיחזור הם יאלצו לשוחח. אמה מתבדחת לגבי עזיבתו, אך סקוט מוטרד מכך. אמה מנסה לנחם אותו, אך הוא אינו מוכן לקבל אותה עד אשר שני החברים הוותיקים ידברו ביניהם.
בזמן ההווה, סייקלופס והאקס-מן מתכוננים להתקפתם של האוונג'רס האפלים והאקס-מן האפלים על אוטופיה. במתקפה, אנג'ל מוציא את בולזאיי - המתחזה להוקאיי - מכלל פעולה; בלינג, נקרה ופרנזי מתקיפות את "גברת מארוול", בעוד קולוסוס יוצא בעקבות ונום (מאק גארגן) המתחזה לספיידרמן; וולברין ו-X-23 יוצאים בעקבותיהם של נשק אומגה ודאקן; חברי מועדון אקס מתעמתים מול דארק ביסט כפעולת תגמול על מה שנעשה לחיה; נאמור מתמודד מול הסנטרי, אך הוא מובס. איירון פטריוט וסייקלופס נאבקים זה מול זה; דניאל מונסטאר - שכעת קיבלה בחזרה את כוחות הוולקיריה מהלה - מתעמתת מול ארס; ואייסמן מתעמת עם מימיק. פרוסט מנסה את עזרתו של אקסבייר בניסיון להיכנס לראשו של הסנטרי ולהרגיע אותו. הם מצליחים, אולם היא חייבת להישאר במצב היהלום שלה משום שחלק מהריק (The Void) שבישותו של הסנטרי נכנס בתוכה. הסנטרי מבין את חומרת מעשיו ועוזב את זירת הקרב. בעוד מיראז' מביסה את ארס, אומגה מובס בידי וולברין, וארמור, פיקסי ו-X-23 מביסות את דאקן, אוסבורן אינו מרוצה מנפילתם של חברי קבוצתו. גברת מארוול מודיעה לאוסבורן כי יהיה עליהם להרוג את כולם כדי לנצח, אך אוסבורן מבחין כי הקרב משודר לטלוויזיה, ומחליט לסגת.
סייקלופס מודיע רשמית בשידור לעולם על קיומה של אוטופיה, מקום בו מוטאנטים יהיו בטוחים מכל רע ורדיפה. אוסבורן יוצא גם בהודעה לעיתונות שהוא, האוונג'רס האפלים והאקס-מן האפלים שלו הם הצד המנצח שהצליח לגרש את המוטאנטים. עוד הוא מכריז שהמלחמה במוטאנטים נגמרה, וכי אוטופיה היא עכשיו הכלא שלהם. האקס-מן מתחילים בבנייתה המחודשת של אוטופיה, שתשמש כמקום מפלטם. אמה תוהה אם התוצאה הסופית תהיה זהה לגורלה של ג'נושה. סייקלופס אומר לה שלא, והוא ינצח באותו אופן שבו ניצח את אוסבורן - בעזרת אמונה, וכי הוא לא נמצא לבד במערכה.